તા 28ના રોજ આપની અંદર આત્મવિશ્વાસ, દૃઢતા વધશે અને ભવિષ્યની યોજના માટે મનોબળ મક્કમ રહેશે. તા 29 અને 30ના રોજ આપના દરેક કાર્યમાં મુશ્કેલી આવશે. આપના પ્રયાસો છતાં આપ મુશ્કેલીને હલ નહીં કરી શકો. આ સમય દરમિયાન મહેનત અધિક કરવી પડશે. ઘરમાં કંકાસ ભર્યું વાતાવરણ રહેશે. આપની ધીરજ ખૂટી જશે. પરિવારમાં આપની પ્રતિષ્ઠાને નુકસાન પહોચશે. આપનામાં હતાશા રહેશે. તા 31 અને 1ના રોજ ઘરની વ્યવસ્થા સુધારશે. વિદ્યાર્થીઓ માટે અભ્યાસ મહત્વનો રહેશે. કેરિયર અને કામને મહત્વ આપશો. કોઈ મહત્વપૂર્ણ લેણદેણ થઇ શકે છે. કાર્યકુશળતા અને કાર્યક્ષમતામાં વધારો થશે. તા 2 અને 3 દરમિયાન ઉત્તમ સંપત્તિદાયક તબક્કો છે. કોઈ સંબંધી તરફથી શુભ સમાચાર મળી શકે છે. સંપતિનો વિવાદનો પારસ્પરિક સહમતીથી ઉકેલ આવશે. વ્યવસાયિક લાભ થશે. નોકરીમાં બઢતી મળી શકે છે. આર્થિક બાબતો માટે સાવચેતીભર્યો સમય છે. લોભામણી યોજનાઓમાં રોકાણની રકમ સલવાઇ ન જાય તેનું ધ્યાન રાખશો. મિત્રોને બરાબર જાણ્યા કે સમજ્યા વગર તેમની સાથે નાણાંનો વ્યવહાર કરવો નહીં. સપ્તાહના મધ્યમાં આપને આપના તથા જીવનસાથી અને સંતાનોના આરોગ્‍ય અંગે વિશેષ કાળજી લેવાની ચેતવણી છે.